
Διάλεξη  Νίκου Μουτσουρούφη,  Founder & CEO @ Mailo's

Ο Νίκος, μόλις 28 ετών σήμερα, ξεκίνησε το ταξίδι του στον χώρο της μαγειρικής εργαζόμενος σε διάφορα εστιατόρια Michelin, αρχίζοντας από τη Σπονδή όταν ήταν μόλις 16 χρονών. Το 2015, είχε ένα όραμα που θα άλλαζε τον χάρτη της εστίασης: το concept "Mailo's The Pasta Project”. Εργάστηκε πάνω στη στρατηγική και την εταιρική ταυτότητα του project, βρίσκοντας έμπνευση στον αγαπημένο του σκύλο Mailo, και έχτισε το brand της εταιρείας.

Το ταξίδι ξεκίνησε το 2019, χωρίς εξωτερική χρηματοδότηση. Τρία χρόνια αργότερα, το 2022, ο τζίρος ξεπέρασε τα 11 εκατ. ευρώ, με εκτιμήσεις να προβλέπουν υπερδιπλασιασμό του τζίρου για το 2023. Δεν είναι τυχαίο το ότι είναι στη λίστα Forbes 30 Under 30 Greece.

Πώς το κατάφερε αυτό;  

H απάντηση θα δοθεί από τον ίδιο κατά την επίσκεψή του στο Πανεπιστήμιο Αιγαίου την Πέμπτη 7 Δεκεμβρίου 2023 στις 17:30-18:30 στην Αιθ. Μεγάλη Ισογείου στο Μιχάλειο κτήριο.

H διάλεξη πραγματοποιείται στο πλαίσιο των μαθημάτων «Διοίκηση Υπηρεσιών» και «Οργανωσιακή Συμπεριφορά» του Τμήματος Διοίκησης Επιχειρήσεων του Πανεπιστημίου Αιγαίου και είναι ανοικτή σε όλους/ες τους/τις φοιτητές/τριες του Πανεπιστημίου μας.

Σας περιμένουμε,

Νίκη Γλαβέλη
Αν. Καθηγήτρια 
Τμήμα Διοίκησης Επιχειρήσεων
Πανεπιστήμιο Αιγαίου

